title: 2006/734/EZ: Odluka Vijeća od 27. lipnja 2005. o potpisivanju i privremenoj primjeni Sporazuma između Europske zajednice i Republike Čilea o određenim aspektima zračnoga prometa

text:
               11/Sv. 57

               HR

               Službeni list Europske unije

               176

         32006D0734

               L 300/45

               SLUŽBENI LIST EUROPSKE UNIJE

         ODLUKA VIJEĆA
   od 27. lipnja 2005.
   o potpisivanju i privremenoj primjeni Sporazuma između Europske zajednice i Republike Čilea o određenim aspektima zračnoga prometa
   (2006/734/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima sa Sporazumom sa Zajednicom.

               (2)

               Komisija je u ime Zajednice postigla Sporazum s Republikom Čileom o određenim aspektima zračnoga prometa u skladu s mehanizmima i smjernicama u Prilogu toj Odluci.

               (3)

               Podložno njegovom mogućem kasnijem sklapanju, Sporazum koji je zaključila Komisija trebalo bi potpisati i privremeno primijeniti,

         ODLUČILO JE:
   Članak 1.
   Potpisivanje Sporazuma između Europske zajednice i Republike Čilea o određenim aspektima zračnoga prometa ovime se odobrava u ime Zajednice, ovisno o Odluci Vijeća koja se odnosi na sklapanje navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštene potpisati Sporazum u ime Zajednice, podložno njegovu sklapanju.
   Članak 3.
   Do stupanja na snagu Sporazum se privremeno primjenjuje počevši od prvog dana prvog mjeseca koji slijedi nakon dana kada su se stranke međusobno obavijestile o završetku postupaka potrebnih za tu svrhu.
   Članak 4.
   Ovime se ovlašćuje predsjednik Vijeća za obavješćivanje u skladu s člankom 8. stavkom 2. Sporazuma.

      Sastavljeno u Luxembourgu 27. lipnja 2005.

            Za Vijeće

            Predsjednik

         L. LUX


title: 2010/343/EU: Odluka Vijeća od 3. lipnja 2010. o potpisivanju, u ime Europske unije, i privremenoj primjeni Dogovora između Europske unije i Republike Čilea o očuvanju fondova igluna (sabljarke) u jugoistočnom Pacifiku

text:
               11/Sv. 119

               HR

               Službeni list Europske unije

               109

         32010D0343

               L 155/1

               SLUŽBENI LIST EUROPSKE UNIJE

         ODLUKA VIJEĆA
   od 3. lipnja 2010.
   o potpisivanju, u ime Europske unije, i privremenoj primjeni Dogovora između Europske unije i Republike Čilea o očuvanju fondova igluna (sabljarke) u jugoistočnom Pacifiku
   (2010/343/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Cilj Unije je uspostaviti okvirne sporazume o suradnji u području ribarstva s trećim strankama kako bi se osiguralo očuvanje i održivo upravljanje vrstama od zajedničkog interesa i pristup plovila Unije lukama trećih stranaka radi poslova pretovara i pristanka te za logističke potrebe.

               (2)

               Vijeće je 4. travnja 2008. ovlastilo Komisiji da otvori pregovore s Republikom Čileom o očuvanju fondova igluna (sabljarke) u jugoistočnom Pacifiku. Pregovori su uspješno zaključeni parafiranjem Dogovora o očuvanju fondova igluna (sabljarke) u jugoistočnom Pacifiku sklopljenog 15.-16. listopada 2008. u Bruxellesu, kako je izmijenjen i. detaljnim Prilogom I. Dogovoru sklopljenom tijekom bilateralnog tehničkog sastanka 5.-6. listopada 2009. u New Yorku; ii. Verbalnom notom Čilea od 23. studenoga 2009. o određivanju čileanskih luka Arice, Antofagaste i Punte Arenas za pristup plovila EU-a za izlov igluna (sabljarke) na otvorenom moru u jugoistočnom Pacifiku, u vezi s točkom xi. Priloga I.; i iii. dogovorom o održavanju prvog sastanka bilateralnog Tehničkog i znanstvenog odbora najkasnije 1. siječnja 2011. („Dogovor”).

               (3)

               Dogovor treba potpisati.

               (4)

               S obzirom na interes plovila Unije za izlov igluna (sabljarke) na otvorenom moru u jugoistočnom Pacifiku da dobiju pristup određenim čileanskim lukama bez odgode, Dogovor treba privremeno primjenjivati do dovršetka postupaka za njegovo sklapanje. Stoga je u interesu Unije odobriti Sporazum u obliku razmjene pisama između Europske unije i Republike Čilea o privremenoj primjenu Dogovora,

         DONIJELO JE OVU ODLUKU:
   Članak 1.
   U ime Unije odobrava se potpisivanje Dogovora između Europske unije i Republike Čilea o očuvanju fondova igluna (sabljarke) u jugoistočnom Pacifiku sklopljenog 15.-16. listopada 2008. u Bruxellesu, kako je izmijenjen i. detaljnim Prilogom I. Dogovoru sklopljenom tijekom bilateralnog tehničkog sastanka 5.-6. listopada 2009. u New Yorku; ii. Verbalnom notom Čilea od 23. studenoga 2009. o određivanju čileanskih luka Arice, Antofagaste i Punte Arenas za pristup plovila EU-a za izlov igluna (sabljarke) na otvorenom moru u jugoistočnom Pacifiku, u vezi s točkom xi. Priloga I.; i iii. dogovorom o održavanju prvog sastanka bilateralnog Tehničkog i znanstvenog odbora najkasnije 1. siječnja 2011. („Dogovor”), podložno njegovom sklapanju.
   Tekst Dogovora priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(-e) opunomoćenu(-e) za potpisivanje Dogovora u ime Unije, podložno njegovom sklapanju.
   Članak 3.
   Sporazum u obliku razmjene pisama između Europske unije i Republike Čilea o privremenoj primjenu Dogovora odobrava se u ime Unije.
   Tekst Sporazuma u obliku razmjene pisama priložen je ovoj Odluci.
   Članak 4.
   Predsjednik Vijeća ovlašćuje se odrediti osobu(-e) ovlaštenu(-e) za potpisivanje u ime Unije Sporazuma u obliku razmjene pisama o privremenoj primjeni Dogovora.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 3. lipnja 2010.

            Za Vijeće

            Predsjednik

         A. PÉREZ RUBALCABA


title: Odluka Vijeća 2012/35/ZVSP od 23. siječnja 2012. o izmjeni Odluke 2010/413/ZVSP o mjerama ograničavanja protiv Irana

text:
               18/Sv. 12

               HR

               Službeni list Europske unije

               170

         32012D0035

               L 019/22

               SLUŽBENI LIST EUROPSKE UNIJE

         ODLUKA VIJEĆA 2012/35/ZVSP
   od 23. siječnja 2012.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. veljače 2007. donijelo Zajedničko stajalište 2007/140/ZVSP o mjerama ograničavanja protiv Irana (1) kojim se provodi Rezolucija Vijeća sigurnosti Ujedinjenih naroda (UNSCR) 1737 (2006).

               (2)

               Vijeće je 23. travnja 2007. donijelo Zajedničko stajalište 2007/246/ZVSP (2) kojim se provodi UNSCR 1747 (2007).

               (3)

               Vijeće je 7. kolovoza 2008. donijelo Zajedničko stajalište 2008/652/ZVSP (3) kojim se provodi UNSCR 1803 (2008).

               (4)

               Vijeće je 26. srpnja 2010. donijelo Odluku 2010/413/ZVSP (4) kojom se provodi UNSCR 1929 (2010).

               (5)

               Vijeće je 1. prosinca 2011. ponovno izrazilo ozbiljnu i sve veću zabrinutost zbog prirode iranskog nuklearnog programa, a posebno zbog nalaza iz posljednjega izvješća Međunarodne agencije za atomsku energiju (IAEA) o aktivnostima Irana povezanim s vojno nuklearnom tehnologijom. Vijeće je stoga u skladu s izjavom Europskog vijeća od 23. listopada 2011. odlučilo važeće sankcije dopuniti tako da u tijesnoj suradnji s međunarodnim partnerima ispita dodatne mjere, uključujući mjere s kojima bi snažno pogodili iranski financijski sustav, mjere u prometnom i energetskom sektoru, mjere protiv Iranske revolucionarne garde (IRGC) te mjere u drugim područjima.

               (6)

               Europsko je Vijeće 9. prosinca 2011. podržalo zaključke Vijeća od 1. prosinca 2011. i pozvalo Vijeće da u prvome redu ispita mogućnost dopune područja primjene mjera ograničavanja Unije protiv Irana.

               (7)

               U vezi s tim primjereno je zabraniti ili nadzirati nabavu, prodaju ili prijenos u Iran dodatnih predmeta, sirovina, opreme, roba i tehnologije koja bi se mogla upotrijebiti za aktivnosti povezane s bogaćenjem ili dobivanjem teške vode, za razvoj sustava za lansiranje nuklearnog oružja ili obavljanju aktivnosti koje su povezane s drugim pitanjima u vezi kojih je IAEA izrazila zabrinutost ili ih je označila kao neriješena, ili za druge programe oružja za masovno uništavanje. Ova bi zabrana trebala uključivati i robu i tehnologiju dvojne namjene.

               (8)

               Uzimajući u obzir moguću povezanost između prihoda koje u Iranu ostvaruje energetski sektor i financiranja aktivnosti Irana koje su štetne s aspekta širenja nuklearnog oružja te činjenice da oprema za kemijske postupke i sirovine potrebne u petrokemijskoj industriji imaju mnogo zajedničkog s postupcima i sirovinama koje su potrebne za određene osjetljive aktivnosti u ciklusu nuklearnoga goriva, kako je istaknuto u UNSCR 1929 (2010), trebalo bi zabraniti prodaju, nabavu ili prijenos u Iran dodatne ključne opreme i tehnologije koja bi se mogla upotrijebiti u ključnim sektorima industrije nafte i plina ili u petrokemijskoj industriji. Osim toga, države članice bi trebale zabraniti sve nove investicije u petrokemijski sektor u Iranu.

               (9)

               Nadalje, trebalo bi zabraniti nabavu, uvoz ili prijenos sirove nafte i naftnih derivata te petrokemijskih proizvoda iz Irana.

               (10)

               Trebalo bi zabraniti i prodaju, kupnju, prijevoz ili posredovanje pri kupnji zlata, plemenitih kovina i dijamanata iranskoj vladi, od iranske vlade ili za nju.

               (11)

               Nadalje, trebalo bi zabraniti isporuku novčanica koje su novo tiskane ili kovanica koje su novo iskovane ili još nisu izdane Iranskoj središnjoj banci.

               (12)

               Nadalje, trebalo bi uvesti mjere ograničavanja protiv Iranske središnje banke zbog njezina sudjelovanja u aktivnostima s ciljem zaobilaženja sankcija uvedenih protiv Irana.

               (13)

               Trebalo bi uvesti ograničavanja na ulaz i zamrzavanje financijskih sredstava i gospodarskih izvora za dodatne osobe i subjekte koje pružaju potporu iranskoj vladi pri izvršavanju aktivnosti štetnih s aspekta širenja nuklearnog oružja ili razvoja sustava za lansiranje nuklearnog oružja, posebno za osobe i subjekte koji osiguravaju financijsku, logističku ili materijalnu potporu iranskoj vladi.

               (14)

               Primjena mjera za ograničavanje ulaza i zamrzavanje financijskih sredstava na članove IRGC-a ne bi trebala više biti ograničena na vodeće članove IRGC-a, nego bi se te mjere mogle primjenjivati i na ostale članove IRGC-a.

               (15)

               Trebalo bi, osim toga, uvrstiti dodatne osobe i subjekte na popis osoba i subjekata koje podliježu mjerama ograničavanja iz Priloga II. Odluci 2010/413/ZVSP.

               (16)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Ovime se Odluka Vijeća 2010/413/ZVSP mijenja kako slijedi:

               1.

               Članak 1. stavak 1. točka (e) zamjenjuje se sljedećim:

                           „(e)

                           druge robe i tehnologije dvojne namjene kako je navedeno u Prilogu I. Uredbi Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, posredništva i provoza robe s dvojnom namjenom (5), a koji nisu obuhvaćeni točkom (a), osim za neke predmete iz kategorije 5. – dio 1. i kategorije 5. – dio 2. u Prilogu I. toj Uredbi.

                  (5)  SL L 134, 29.5.2009., str. 1.”"

               2.

               Umeću se sljedeći članci:
               „Članak 3.a
               1.   Zabranjuje se uvoz, kupnja ili prijevoz iranske sirove nafte i naftnih derivata.
               Unija donosi potrebne mjere kojima određuje koji su predmeti obuhvaćeni ovom odredbom.
               2.   Zabranjeno je, neposredno ili posredno, osiguravati financiranje ili financijsku pomoć, uključujući izvedenice financijskih instrumenata te osiguranje i reosiguranje koje se odnosi na uvoz, kupnju ili prijevoz iranske sirove nafte i naftnih proizvoda.
               Članak 3.b
               1.   Zabranjuje se uvoz, kupnja ili prijevoz iranskih petrokemijskih proizvoda.
               Unija donosi potrebne mjere kojima određuje koji su predmeti obuhvaćeni ovom odredbom.
               2.   Zabranjeno je, neposredno ili posredno, osiguravati financiranje ili financijsku pomoć te osiguranje i reosiguranje koje se odnosi na uvoz, kupnju ili prijevoz iranskih petrokemijskih proizvoda.
               Članak 3.c
               1.   Zabrane iz članka 3.a do 1. srpnja 2012. ne dovode u pitanje izvršavanje ugovora sklopljenih prije 23. siječnja 2012. ili dopunskih ugovora potrebnih za izvršavanje tih ugovora koje je potrebno sklopiti i izvršiti najkasnije do 1. srpnja 2012.
               2.   Zabrane iz članka 3.a ne dovode u pitanje izvršavanje obveza predviđenih ugovorima sklopljenim prije 23. siječnja 2012. ili dopunskih ugovora koje je potrebno sklopiti zbog izvršavanja tih obveza kad je svrha nabave iranske sirove nafte ili naftnih proizvoda ili prihoda od njihove nabave povrat nepodmirenih iznosa u vezi ugovora sklopljenih prije 23. siječnja 2012. kad ti ugovori posebno predviđaju takve povrate osobama ili subjektima na području država članica ili na području koje je u njihovoj nadležnosti.
               Članak 3.d
               1.   Zabrane iz članka 3.b ne dovode u pitanje izvršavanje ugovornih obveza do 1. svibnja 2012. na temelju ugovora sklopljenih prije 23. siječnja 2012. ili dopunskih ugovora potrebnih za izvršavanje tih ugovora koje je potrebno sklopiti i izvršiti najkasnije do 1. svibnja 2012.
               2.   Zabrane iz članka 3.b ne dovode u pitanje izvršavanje obveza na temelju ugovora sklopljenih prije 23. siječnja 2012. ili dopunskih ugovora potrebnih za izvršavanje tih obveza kad je svrha nabave petrokemijskih proizvoda, ili prihoda od nabave tih proizvoda, povrat nepodmirenih iznosa u vezi ugovora sklopljenih prije 23. siječnja 2012. kad ti ugovori posebno predviđaju takve povrate osobama ili subjektima na području država članica ili na području koje je u njihovoj nadležnosti.”

               3.

               Umeću se sljedeći članci:
               „Članak 4.a
               1.   Državljanima država članica ili s područja država članica ili uporabom plovila ili zrakoplova u njihovoj nadležnosti zabranjeno je prodavati, kupovati ili osiguravati prijenos ključne opreme i tehnologije, bez obzira na izvor, za potrebe petrokemijske industrije u Iranu, iranskih poduzeća ili poduzeća u vlasništvu Irana koja sudjeluju u toj industriji izvan Irana.
               Unija donosi potrebne mjere kojima određuje koji su predmeti obuhvaćeni ovom odredbom.
               2.   Poduzećima u Iranu koja sudjeluju u iranskoj petrokemijskoj industriji ili iranskim poduzećima ili poduzećima u iranskom vlasništvu koja sudjeluju u toj industriji izvan Irana zabranjeno je osiguravati:

                           (a)

                           tehničku pomoć ili osposobljavanje i druge usluge povezane s ključnom opremom i tehnologijom kako je određeno u skladu sa stavkom 1.;

                           (b)

                           financiranje ili financijsku pomoć za svaku prodaju, kupnju, prijenos ili izvoz ključne opreme i tehnologije kako je određeno u skladu sa stavkom 1. ili osiguranje s tim povezane tehničke pomoći i osposobljavanja.

                     3.   Zabranjeno je sudjelovati, svjesno ili namjerno, u aktivnostima čiji je cilj ili posljedica zaobilaženje zabrana iz stavaka 1. i 2.
               Članak 4.b
               1.   Zabrana iz članka 4. stavka 1. ne dovodi u pitanje izvršavanje obveze koja se odnosi na isporuku robe na temelju ugovora sklopljenih prije 26. srpnja 2010.
               2.   Zabrane iz članka 4. ne dovode u pitanje izvršavanje obveze na temelju ugovora sklopljenih prije 26. srpnja 2010. u vezi s investicijama koja su u Iranu prije tog datuma uložila poduzeća s poslovnim nastanom u državama članicama.
               3.   Zabrana iz članka 4.a stavka 1. ne dovodi u pitanje izvršavanje obveze koja se odnosi na isporuku robe na temelju ugovora sklopljenih prije 23. siječnja 2012.
               4.   Zabrane iz članka 4.a ne dovode u pitanje izvršavanje obveze na temelju ugovora sklopljenih prije 23. siječnja 2012. u vezi s investicijama koja su u Iranu prije tog datuma uložila poduzeća s poslovnim nastanom u državama članicama.
               Članak 4.c
               Zabranjena je neposredna ili posredna prodaja, kupnja, prijevoz ili posredovanje zlata i plemenitih kovina te dijamanata iranskoj vladi, njezinim javnim tijelima, korporacijama i agencijama, Iranskoj središnjoj banci te osobama i subjektima koji djeluju u njihovo ime ili prema njihovim uputama ili subjektima koji su u njihovu vlasništvu ili pod njihovim nadzorom, isto tako zabranjena je takva prodaja, kupnja, prijevoz ili posredovanje od tih osoba i subjekata ili za njih.
               Unija donosi potrebne mjere kojima određuje koji su predmeti obuhvaćeni ovom odredbom.
               Članak 4.d
               Zabranjeno je isporučivati novo tiskane novčanice ili novo iskovane kovanice ili koje još nisu izdane Iranskoj središnjoj banci ili u njezinu korist.”

               4.

               Umeće se sljedeći članak:
               „Članak 6.a
               Zabranjeno je:

                           (a)

                           odobriti bilo kakav financijski zajam ili kredit poduzećima u Iranu koja su aktivna u iranskoj petrokemijskoj industriji ili iranskim poduzećima ili poduzećima u vlasništvu Irana koja su aktivna u toj industriji izvan Irana;

                           (b)

                           stjecati ili povećati vlasničke udjele u poduzećima u Iranu koja su aktivna u iranskoj petrokemijskoj industriji ili iranskim poduzećima ili poduzećima u vlasništvu Irana koja su aktivna u toj industriji Irana, uključujući preuzimanje takvih poduzeća u cijelosti te kupnju dionica i vlasničkih vrijednosnih papira;

                           (c)

                           osnovati bilo kakvo zajedničko poduzeće s poduzećima u Iranu koja su aktivna u iranskoj petrokemijskoj industriji kao i njihovom podružnicom ili društvom kćeri pod njihovim nadzorom.”

               5.

               Članak 7. zamjenjuje se sljedećim:
               „Članak 7.
               1.   Zabrane iz članka 6. točaka (a) i (b):

                           i.

                           ne dovode u pitanje izvršavanje obveze koja proizlazi iz ugovora ili sporazuma sklopljenih prije 26. srpnja 2010.;

                           ii.

                           ne sprečavaju povećanje vlasničkog udjela, ako je takvo povećanje obveza na temelju sporazuma sklopljenog prije 26. srpnja 2010.;

                     2.   Zabrane iz članka 6.a točaka (a) i (b):

                           i.

                           ne dovode u pitanje izvršavanje obveze koja proizlazi iz ugovora ili sporazuma sklopljenih prije 23. siječnja 2012.;

                           ii.

                           ne sprečavaju povećanje vlasničkog udjela, ako je takvo povećanje obveza na temelju sporazuma sklopljenog prije 23. siječnja 2012.”;

               6.

               Članak 19. stavak 1. izmjenjuje se:

                           (a)

                           točka (b) zamjenjuje se sljedećim:

                                       „(b)

                                       druge osobe, koje nisu navedene u Prilogu I., a koje sudjeluju u aktivnostima Irana štetnima s aspekta širenja nuklearnog oružja ili razvoja sustava za lansiranje nuklearnog oružja, koje su s njima neposredno povezane ili ih podupiru, uključujući sudjelovanje pri nabavi zabranjenih predmeta, roba, opreme, sirovina i tehnologije, ili osobe koje djeluju u njihovo ime ili prema njihovim uputama ili osobe koje su osobama ili subjektima uvrštenima na popis pomagale pri izbjegavanju odredaba UNSCR 1737 (2006), UNSCR 1747 (2007), UNSCR 1803 (2008) i UNSCR 1929 (2010) ili ove Odluke ili pri kršenju navedenih odredaba te drugi članovi IRGC-a navedeni u Prilogu II.”;

                           (b)

                           dodaje se sljedeća točka:

                                       „(c)

                                       druge osobe koje nisu navedene u Prilogu I. koje podupiru iransku vladu te s njima povezane osobe kako su navedene u Prilogu II.”

               7.

               Članak 20. izmjenjuje se:

                           (a)

                           stavak 1. izmjenjuje se:

                                       i.

                                       točka (b) zamjenjuje se sljedećim:

                                                   „(b)

                                                   osobe i subjekti koji nisu navedeni u Prilogu I. koji sudjeluju u aktivnostima Irana štetnima s aspekta širenja nuklearnog oružja ili razvoja sustava za lansiranje nuklearnog oružja, koji su s njima neposredno povezani ili ih podupiru, uključujući sudjelovanje pri nabavi zabranjenih predmeta, roba, opreme, sirovina i tehnologije, ili osobe ili subjekti koje djeluju u njihovo ime ili prema njihovim uputama ili subjekti koji su u njihovu vlasništvu ili koji ih nadziru, i na nezakonit način, ili osobe i subjekti koji su osobama ili subjektima uvrštenima na popis pomagali pri izbjegavanju odredaba UNSCR 1737 (2006), UNSCR 1747 (2007), UNSCR 1803 (2008) i UNSCR 1929 (2010) ili ove Odluke, ili pri kršenju navedenih odredaba, te drugi članovi i subjekti IRGC-a i IRISL-a i subjekti koji su u njihovu vlasništvu ili pod njihovim nadzorom ili djeluju u njihovo ime kako su navedeni u Prilogu II.”;

                                       ii.

                                       dodaje se sljedeća točka:

                                                   „(c)

                                                   druge osobe i subjekti koji nisu navedeni u Prilogu I. koji podupiru iransku vladu te s njima povezane osobe i subjekti kako su navedeni u Prilogu II.”;

                           (b)

                           umeće se sljedeći stavak:
                           „4.a   Kad je riječ o osobama i subjektima iz Priloga II. iznimke su dopuštene i za sredstva i gospodarske izvore kad su doznačeni na račun ili s računa diplomatskog ili konzularnog predstavništva ili međunarodne organizacije koja uživa imunitet u skladu s međunarodnim pravom, kad su takva plaćanja namijenjena obavljanju službenih zadaća diplomatskog ili konzularnog predstavništva ili međunarodne organizacije.”;

                           (c)

                           dodaju se sljedeći stavci:
                           „7.   Stavci 1. i 2. ne primjenjuju se za transakcije koje Iranska središnja banka obavlja iz zamrznutih sredstava ili gospodarskih izvora primljenih i zamrznutih nakon datuma njezina uvrštenja na popis ili za transakcije financijskih sredstava ili gospodarskih izvora koje Iranska središnja banka zaprimi nakon njezina uvrštenja na popis kao plaćanje na temelju posebnog trgovinskog ugovora koje obavlja financijska institucija koja nije uvrštena na popis, pod uvjetom da predmetna država članica za svaki pojedini slučaj utvrdi da plaćanje neće posredno ili neposredno primiti osoba ili subjekt iz stavka 1.
                           8.   Odredbe stavka 1. ne primjenjuju se na transakcije koje Iranska središnja banka obavlja iz zamrznutih financijskih sredstava ili gospodarskih izvora kad je njihova svrha financijskim institucijama u nadležnosti država članica osigurati likvidnost za financiranje trgovine, pod uvjetom da transakciju odobri predmetna država članica.
                           9.   Odredbe stavka 2. ne dovode u pitanje plaćanja koja Iranska središnja banka obavlja u vezi s ispunjavanjem ugovora u skladu s člancima 3.a, 3.b, 3.c ili 3.d.
                           10.   Neovisno o odredbama stavka 1. Bank Tejarat na popisu iz Priloga II. može dva mjeseca od datuma njezina uvrštenja na popis obavljati transakcije iz financijskih sredstava i gospodarskih izvora primljenih i zamrznutih nakon datuma njezina uvrštenja na popis ili primitka plaćanja na temelju posebnog trgovinskog ugovora, pod uvjetom da predmetna država članica za svaki pojedini slučaj utvrdi da plaćanje neće posredno ili neposredno primiti osoba ili subjekt iz stavka 1.
                           11.   Stavci 7., 8., 9. i 10. ne dovode u pitanje stavke 3., 4., 4.a, 5. i 6. ovog članka i članka 10. stavka 3.”

               8.

               U članku 24. stavak 2. zamjenjuje se sljedećim:
               „2.   Kad Vijeće odluči da se za osobu ili subjekt primjenjuju mjere iz članka 19. stavka 1. točke (b) i točke (c) i članka 20. stavka 1. točke (b) i točke (c), ono u skladu s tim Prilog II.”

               9.

               U članku 25. stavak 2. zamjenjuje se sljedećim:
               „2.   Prilozi I. i II. uključuju i raspoložive podatke potrebne za identifikaciju predmetnih osoba i subjekata, koje dostavlja Vijeće sigurnosti ili Odbor za Prilog I. Kad je riječ o osobama ti podaci mogu uključivati imena, uključujući i druga imena, datum i mjesto rođenja, državljanstvo, broj putovnice i osobne iskaznice, spol, adresu, ako je poznata, te funkciju ili zanimanje. Kad je riječ o subjektima ti podaci mogu uključivati imena, mjesto i datum registracije, broj registracije i sjedište poslovanja. Prilozi I. i II. sadržavaju i datum uvrštenja na popis.”

               10.

               U članku 26. stavci 2. i 3. zamjenjuju se sljedećim:
               „2.   Mjere o zabrani uvoza, kupnje ili prijevoza iranske sirove nafte i naftnih derivata iz članka 3.a pregledavaju se do 1. svibnja 2012., posebno s obzirom na raspoloživost i financijske uvjete nabave nafte i naftnih derivata proizvedenih u državama, izuzev Irana, s ciljem osiguranja kontinuiteta nabave energije državama članicama.
               3.   Mjere iz članka 19. stavka 1. točke (b) i točke (c) i članka 20. stavka 1. točke (b) preispituju se u redovitim vremenskim razmacima najmanje svakih 12. mjeseci. Prestaju se primjenjivati za predmetne osobe i subjekte ako Vijeće utvrdi, u skladu s postupkom iz članka 24., da više ne postoje uvjeti za njihovu primjenu.”

         Članak 2.
   1.   Osobe i subjekti iz Priloga I. ovoj Odluci dodaju se na popis iz Priloga II. Odluci 2010/413/ZVSP.
   2.   Subjekt iz Priloga II.ovoj Odluci briše se s popisa iz Priloga II. Odluci 2010/413/ZVSP.
   3.   Unosi iz Priloga II. Odluci 2010/413/ZVSP mijenjaju se kako je navedeno u Prilogu III. ovoj Odluci.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 23. siječnja 2012.

            Za Vijeće

            Predsjednica

         C. ASHTON

      (1)  SL L 61, 28.2.2007., str. 49.

      (2)  SL L 106, 24.4.2007., str. 67.

      (3)  SL L 213, 8.8.2008., str. 58.

      (4)  SL L 195, 27.7.2010., str. 39.
   PRILOG I.
   Popis osoba i subjekata iz članka 2. stavka 1.
   I.   Osobe i subjekti koji sudjeluju u nuklearnim aktivnostima i u aktivnostima vezanim uz balističke projektile

               B.

               Subjekti

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Central Bank of Iran (Središnja banka Irana) (također Središnja banka Islamske Republike Irana)

                           Poštanska adresa: Mirdamad Blvd., NO.144, Teheran, Islamska Republika Iran

                           P.O. Box: 15875/7177

                           Centrala: +98 21 299 51

                           Telegrafska adresa: MARKAZBANK

                           Teleks: 216 219-22

                           MZBK IR SWIFT Adresa: BMJIIRTH

                           Internetska stranica: http://www.cbi.ir

                           Elektronička pošta: G.SecDept@cbi.ir

               Sudjelovanje u aktivnostima za izbjegavanje sankcija.

               23.1.2012.

               2.

               Bank Tejarat

                           Poštanska adresa: Taleghani Br. 130, Taleghani Ave.

                           P.O.Box: 11365 - 5416, Teheran

                           Tel. 88826690

                           Tlx.: 226641 TJTA IR.

                           Faks: 88893641

                           Internetska stranica: http://www.tejaratbank.ir

               Bank Tejarat je banka u državnom vlasništvu. Neposredno je poticala napore Irana u području nuklearne energije. Godine 2011., na primjer, Bank Tejarat omogućila je prijenos više desetaka milijuna dolara kako bi pomogla Iranskoj organizaciji za nuklearnu energiju, koja je na popisu UN-a, u njezinim stalnim nastojanjima za dobivanje tzv. urana „yellowcake”. Iranska organizacija za nuklearnu energiju vodeća je iranska organizacija za istraživanje i razvoj nuklearne tehnologije; vodi programe za proizvodnju cjepljivih materijala.
               Bank Tejarat u prošlosti je pomagala iranskim bankama uvrštenima na popis pri zaobilaženju međunarodnih sankcija, npr. u poslovima u koja su bila uključena poduzeća Shahid Hemmat Industrial Group uvrštena na popis UN-a.
               Posljednjih je godina pružala financijske usluge bankama Bank Mellat i Export Development Bank of Iran (EDBI) uvrštenima na popis UN-a; Bank Tejarat podupire aktivnosti poduzeća kćeri i podređenih poduzeća Iranske revolucionarne garde (IRGC), Organizacije obrambene industrije (Defense Industries Organisation) i MODAFL, obje na popisu UN-a.

               23.1.2012.

               3.

               Tidewater (također Tidewater Middle East Co.)

               Poštanska adresa: No. 80, Tidewater Building, Vozara Street, Next to Saie Park, Teheran, Iran

               U vlasništvu ili pod nadzorom IRGC-a.

               23.1.2012.

               4.

               Turbine Engineering Manufacturing (TEM) (a.k.a T.E.M. Co.)

               Poštanska adresa: Shishesh Mina Street, Karaj Special Road, Teheran, Iran

               Upotrebljava se kao fiktivno društvo za prikrivene aktivnosti vezane uz nabavu društva Iran Aircraft Industries (IACI) uvrštenog na popis.

               23.1.2012.

               5.

               Sad Export Import Company (također SAD Import & Export Company)

                           Poštanska adresa: Haftom Tir Square, South Mofte Avenue, Tour Line No; 3/1, Teheran, Iran

                           P.O. Box 1584864813 Teheran, Iran

               Upotrebljava se kao fiktivno društvo za Organizaciju obrambene industrije (Defence Industries Organization) (DIO) uvrštenu na popis. Upleteno u slanje oružja u Siriju. Društvo je upleteno i u nezakonit prijenos oružja na palubi broda M/V Monchegorsk.

               23.1.2012.

               6.

               Rosmachin

                           Poštanska adresa: Haftom Tir Square, South Mofte Avenue, Tour Line No; 3/1, Teheran, Iran

                           P.O. Box 1584864813 Teheran, Iran

               Fiktivno društvo društva Sad Export Import Company. Upleteno u nezakonit prijenos oružja na palubi broda M/V Monchgorsk

               23.1.2012.

         II.   Islamska revolucionarna garda (IRGC)

               A.

               Osobe

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Ali Ashraf NOURI

               Zamjenik zapovjednika IRGC-a,voditelj političkog ureda IRGC-a

               23.1.2012.

               2.

               Hojatoleslam Ali SAIDI (također Hojjat- al-Eslam Ali Saidi or Saeedi

               Predstavnik vrhovnog vjerskog vođe IRGC-a

               23.1.2012.

               3.

               Amir Ali Haji ZADEH (također Amir Ali Hajizadeh)

               Zapovjednik zračnih snaga IRGC-a, brigadni general

               23.1.2012.

   B.   Subjekti

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Behnam Sahriyari Trading Company

               Poštanska adresa: Ziba Buidling, 10th Floor, Northern Sohrevardi Street, Teheran, Iran

               U svibnju 2007. poduzeće je iz Irana u Siriju poslalo dva spremnika različitog vatrenog oružja i time prekršilo operativni stavak 5. Rezolucije UNSCR 1747(2007)

               23.1.2012.

         III.   Islamic Republic of Iran Shipping Lines (IRISL)

               B.

               Subjekti

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               BIIS Maritime Limited

               Poštanska adresa: 147/1 St. Lucia, Valletta, Malta

               U vlasništvu ili pod nadzorom društva Irano Hind uvrštenog na popis

               23.1.2012.

               2.

               Darya Delalan Sefid Khazar Shipping Company (Iran) (također Khazar Sea Shipping Lines or Darya-ye Khazar Shipping Company or Khazar Shipping Co. or KSSL or Daryaye Khazar (Caspian Sea) Co. or Darya-e-khazar shipping Co.)

               Poštanska adresa: M. Khomeini St., Ghazian, Bandar Anzil, Gilan, Iran No. 1, End of Shahid Mostafa Khomeini St., Tohid Square, Bandar Anzali, 1711-324, Iran

               U vlasništvu ili pod nadzorom IRISL-a

               23.1.2012.

         PRILOG II.
   Subjekt iz članka 2. stavka 2.
   Syracuse S.L
   PRILOG III.
   Subjekti iz članka 2. stavka 3.

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Hanseatic Trade Trust & Shipping (HTTS) GmbH

               Poštanska adresa: Schottweg 7, 22087 Hamburg, Germany; Opp 7th Alley, Zarafshan St, Eivanak St, Qods Township; HTTS GmbH

               Pod nadzorom i/ili zastupa IRISL. Poduzeće HTTS registrirano je na istoj adresi kao i IRISL Europe GmbH u Hamburgu, a njegov direktor Dr. Naser Baseni bio je ranije zaposlen u IRISL-u.

               26.7.2010.

               2.

               Oasis Freight Agency

               Poštanska adresa: Al Meena Street, Opposite Dubai Ports & Customs, 2nd Floor, Sharaf Building, Dubai UAE; Sharaf Building, 1st Floor, Al Mankhool St., Bur Dubai, P.O. Box 5562, Dubai, United Arab Emirates; Sharaf Building, No. 4, 2nd Floor, Al Meena Road, Opposite Customs, Dubai, United Arab Emirates, Kayed Ahli Building, Jamal Abdul Nasser Road (Parallel to Al Wahda St.), P.O. Box 4840, Sharjah, United Arab Emirates

               Zastupa IRISL u Ujedinjenim Arapskim Emiratima. Nadomjestilo ju je društvo Good Luck Shipping Company koje je također uvršteno na popis zbog zastupanja IRISL-a.

               26.7.2010.


title: Odluka Vijeća (EU) 2016/1392 od 12. srpnja 2016. o potpisivanju, u ime Europske unije, i privremenoj primjeni Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ

text:
               19.8.2016

               HR

               Službeni list Europske unije

               L 225/1

         ODLUKA VIJEĆA (EU) 2016/1392
   od 12. srpnja 2016.
   o potpisivanju, u ime Europske unije, i privremenoj primjeni Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 5. i člankom 281. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 14. svibnja 2013. ovlastilo Komisiju da započne pregovore s Kneževinom Monakom radi izmjene Sporazuma između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ (1) (dalje u tekstu: „Sporazum”) kako bi se taj Sporazum uskladio s najnovijim kretanjima na globalnoj razini na kojoj je dogovoreno promicanje automatske razmjene informacija kao međunarodnog standarda.

               (2)

               Tekst Protokola o izmjeni uz Sporazum (dalje u tekstu: „Protokol o izmjeni”), koji je rezultat pregovora, sukladan je pregovaračkim smjernicama koje je donijelo Vijeće jer se njime omogućuje usklađivanje Sporazuma s najnovijim kretanjima na međunarodnoj razini u vezi s automatskom razmjenom informacija, to jest s „globalnim standardom za automatsku razmjenu informacija o financijskim računima u poreznim stvarima” koji je razvila Organizacija za gospodarsku suradnju i razvoj (OECD). Unija, države članice i Kneževina Monako aktivno su sudjelovale u radu Svjetskog foruma OECD-a kako bi pružile potporu razvoju i provedbi tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Kneževine Monaka.

               (3)

               Protokol o izmjeni trebalo bi potpisati.

               (4)

               S obzirom na smjernice koje su države članice i Kneževina Monako iznijele u okviru Svjetskog foruma OECD-a, Protokol o izmjeni trebalo bi privremeno primjenjivati od 1. siječnja 2017. do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ, podložno sklapanju navedenog Protokola o izmjeni.
   Tekst Protokola o izmjeni priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola o izmjeni u ime Unije.
   Članak 3.
   Protokol o izmjeni privremeno se primjenjuje, podložno reciprocitetu, od 1. siječnja 2017. do završetka postupaka potrebnih za njegovo sklapanje.
   Predsjednik Vijeća u ime Unije obavješćuje Kneževinu Monako o svojoj namjeri da, podložno reciprocitetu, privremeno primjenjuje Protokol o izmjeni od 1. siječnja 2017.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽIMÍR

      (1)  SL L 19, 21.1.2005., str. 55.


title: 96/205/EZ: Odluka Vijeća od 20. studenoga 1995. o privremenoj primjeni određenih odredaba Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane

text:
               11/Sv. 054

               HR

               Službeni list Europske unije

               78

         31996D0205

               L 069/1

               SLUŽBENI LIST EUROPSKE UNIJE

               20.12.1995.

      ODLUKA VIJEĆA

   od 20. studenoga 1995.
   o privremenoj primjeni određenih odredaba Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane (1)

   (96/205/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   budući da su se Zajednica i Zajedničko južno tržište (Mercosur) obvezali usvojiti postupke za prijevremenu primjenu određenih odredaba Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane, koje se odnose na trgovinsku suradnju između stranaka i institucionalni okvir za takvu suradnju;
   budući da će privremena primjena dotičnih odredaba doprinijeti olakšavanju i promicanju jačih trgovinskih odnosa između Zajednice i Mercosura do dovršetka postupaka potrebnih za stupanje Sporazuma na snagu,
   ODLUČILO JE:
   Članak 1.
   Ovim se u ime Zajednice odobrava razmjena pisama između Zajednice i Mercosura koja predviđa privremenu primjenu određenih odredaba Međuregionalnog okvirnog sporazuma o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane.
   Tekst razmjene pisama priložen je ovoj Odluci.
   Članak 2.
   Komisija predstavlja Zajednicu u tijelima iz članaka 27. i 29. Sporazuma.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 20. studenoga 1995.

            Za Vijeće

            Predsjednik

         J. SOLANA

      (1)  Međuregionalni okvirni sporazum o suradnji između Europske zajednice i njezinih država članica, s jedne strane, i Zajedničkog južnog tržišta i njegovih država članica, s druge strane, potpisan je, pod uvjetom da bude sklopljen, u Madridu od 15. do 31. prosinca 1995.


title: 2013/398/EU: Odluka Vijeća i predstavnika vlada država članica Europske unije, koji se sastaju u okviru Vijeća od 20. prosinca 2012. o potpisivanju, u ime Europske unije, Euro-mediteranskog sporazuma o zrakoplovstvu između Europske unije i njezinih država članica, s jedne strane, i Vlade države Izraela, s druge strane, te o njegovoj privremenoj primjeni

text:
               2.8.2013

               HR

               Službeni list Europske unije

               L 208/1

         ODLUKA VIJEĆA I PREDSTAVNIKA VLADA DRŽAVA ČLANICA EUROPSKE UNIJE, KOJI SE SASTAJU U OKVIRU VIJEĆA
   od 20. prosinca 2012.
   o potpisivanju, u ime Europske unije, Euro-mediteranskog sporazuma o zrakoplovstvu između Europske unije i njezinih država članica, s jedne strane, i Vlade države Izraela, s druge strane, te o njegovoj privremenoj primjeni
   (2013/398/EU)

   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća 2012/768/ZVSP od 9. ožujka 2012. o potpisivanju i sklapanju Sporazuma između Europske unije i bivše jugoslavenske republike Makedonije o uspostavi okvira za suradnju bivše jugoslavenske republike Makedonije u operacijama Europske unije za upravljanje krizama

text:
               11/Sv. 118

               HR

               Službeni list Europske unije

               267

         32012D0768

               L 338/1

               SLUŽBENI LIST EUROPSKE UNIJE

         ODLUKA VIJEĆA 2012/768/ZVSP
   od 9. ožujka 2012.
   o potpisivanju i sklapanju Sporazuma između Europske unije i bivše jugoslavenske republike Makedonije o uspostavi okvira za suradnju bivše jugoslavenske republike Makedonije u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog visokog predstavnika Unije za vanjske poslove i sigurnosnu politiku („VP”),
   budući da:

               (1)

               Uvjete sudjelovanja trećih zemalja u operacijama EU-a za upravljanje krizama bi trebalo utvrditi sporazumom o uspostavi okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Nakon donošenja Odluke Vijeća od 26. travnja 2010. o odobravanju otvaranja pregovora, VP je zaključio pregovore o sporazumu između Europske unije i bivše jugoslavenske republike Makedonije o uspostavi okvira za suradnju bivše jugoslavenske republike Makedonije u operacijama Europske unije za upravljanje krizama („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i bivše jugoslavenske republike Makedonije o uspostavi okvira za suradnju bivše jugoslavenske republike Makedonije u operacijama Europske unije za upravljanje krizama („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma kako bi on obvezivao Uniju.
   Članak 3.
   Predsjednik Vijeća, u ime Unije, daje obavijest predviđenu člankom 16. stavkom 1. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 9. ožujka 2012.

            Za Vijeće

            Predsjednica

         I. AUKEN

   COUNCIL OF THE EUROPEAN UNION
   Brussels, 29 October 2012
   H.E. Mr. Nikola POPOSKI,
   Minister of Foreign Affairs
   of the former Yugoslav Republic of Macedonia.
   Sir,
   I have the honour to propose that, if it is acceptable to your Government, this letter and your confirmation shall together take the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations.
   The text of the aforementioned Agreement, herewith annexed, has been approved for signature and conclusion, on behalf of the European Union, by a decision of the Council of the European Union on 9 March 2012 and is, consequently, binding on the Union. Pending its entry into force, this Agreement, in accordance with its Article 16.2, shall be provisionally applied from today’s date.
   Please accept, Sir, the assurance of my highest consideration.

         For the European Union

      Pierre VIMONT

         Executive Secretary General

         European External Action Service

   Encl.

               175 Rue de la Loi,

               1048 Brussels, Belgium